Á Hafnartorgi er nú komið í notkun glænýtt og snjallt sorpflokkunarkerfi . Kerfið eykur hagkvæmni og fjárhagslegan ávinning af flokkun notanda með því að vigta sorpið . Snjallasta sorpið Á Hafnartorgi hefur Reginn fasteignafélag tekið í notkun snjalla sorpflokkunarstöð sem við hjá Íslenska Gámafélaginu þróuðum í samvinnu við þau . Flokkunarstöðin þjónar verslunum og skrifstofum á Hafnartorgi og með rafrænum hætti er skráð á hvern notanda magn og flokk þess sorps sem hent er . Með því sjá notendur skýrar þann fjárhagslega ávinning sem felst í góðri flokkun , því sorpreikningurinn er rukkaður eftir flokkum og þyngd . Lausnin hefur fengið góðar viðtökur notanda sem segja að hún sé auðveld í notkun og spennandi . Hvernig virkar þessi lausn ? Flokkunarstöðin er staðsett í kjallara Hafnartorgs og flokkað er í sex mismunandi flokka . Hver notandi hefur aðgangskort sem lagt er upp að skynjara við viðeigandi lúgu til að skrá notandann inn . Við það opnast lúgan og fyrir innan hana er ílát á vog . Þegar hent er í ílátið nemur vogin þyngdaraukningu í ílátinu og skráir notkunina á viðkomandi notanda . Skráningu er síðan lokað með því að bera kortið aftur upp að nemanum . Með skráningu upplýsinga í rauntíma fæst betra utanumhald á sorpflokkun hvers og eins notanda . Eins geta notendur séð flokkunarhlutfall , sett sér markmið í flokkun og borið saman árangur milli mánaða . Sameiginlegar sorpgeymslur geta oft verið vandamál en með þessari snjalllausn fer ekki á milli mála hver hendir hverju og greiða notendur einungis fyrir eigin notkun . Er snjallsorp eitthvað fyrir þig ? Hafðu samband við söludeild okkar í síma 577 5757 eða [ email protected ] ef þú vilt fræðast meira um snjalllausnir sem við bjóðum uppá